Diari Oficial de la Generalitat Valenciana


Sumari del DOGV 6930, del 26-12-2012 (2012/11999)

RESOLUCIÓ de 12 de desembre de 2012, del rector de la Universitat Politècnica de València, relativa a la modificació de diversos fitxers automatitzats d'aquesta Administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/12/12/(1)/dof/vci/html**

### Dades del document

Número de DOGV
:   6930

Data del DOGV
:   26-12-2012

Secció del DOGV
:   I. DISPOSICIONS GENERALS

Número del document
:   2012/11905


Data del document
:   12-12-2012

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * dades personals
    * universitat
    * legislació

RESOLUCIÓ de 12 de desembre de 2012, del rector de la Universitat Politècnica de València, relativa a la modificació de diversos fitxers automatitzats d'aquesta Administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2012/11853]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es pot fer mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la modificació del fitxer que s'indica en l'annex I d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'esmenta en l'annex.  
  
  
Tercer  
Els responsables del fitxer automatitzat relacionat en l'annex han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat indicat en l'annex poden exercir el seu dret d'accés, de rectificació i de cancel·lació de les dades davant de l'òrgan competent i de la manera establida reglamentàriament, en els casos previstos en la legislació vigent.  
  
Cinquè  
En els casos que es prevegen comunicacions de dades, la Universitat Politècnica de València ha d'advertir els cessionaris de dades de caràcter personal de la seua obligació d'utilitzar-les exclusivament per a la finalitat de cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 12 de desembre de 2012.- El rector: Juan Juliá Igual.  
  
  
ANNEX I  
  
Fitxer: Fitxer del Centre de Documentació IGD.  
  
Finalitat i usos previstos: difusió de les activitats del Grup d'Investigació i Gestió del Disseny, gestió del Centre de Documentació i difusió de les activitats programades per aquest.  
  
Persones i col·lectius de què s'obtenen les dades o que estan obligats a subministrar-les: professionals, estudiants, investigadors, professors del disseny, personal dels instituts tecnològics que utilitzen els serveis del Centre de Documentació IGD.  
  
Procediment de recollida de les dades: formularis.  
  
Estructura bàsica del fitxer i descripció de les dades recollides: nom, cognoms, data de naixement, DNI, adreça postal, número de telèfon, adreça de correu electrònic i dades professionals.  
Sistema de tractament de les dades: mixt.  
  
Cessions de dades previstes: cap.  
  
Òrgans de les administracions responsables del fitxer: Universitat Politècnica de València.   
  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
  
Mesures de seguretat: nivell bàsic.


Còpia Permalink ELI